Han var søn af Christiern Fasti og Anne Clausdatter [[Strangesen]], blev opdraget i [[Øm Kloster]] og siden i [[Viborg]], hvorefter han tjente [[rigskansler]]en [[Antonius Bryske]], [[Christian 3.|kongens]] skænk [[Niels Truidsen Ulfstand]] og [[Vincens Lunge]]. Sin uddannelse afsluttede han ved fremmede hoffer ([[Slesvig-Holsten-Gottorp|Gottorp]], [[Braunschweig-Lüneburg|Lüneburg]], [[Pommern]] og [[Preussen]]). Slutteligt tjente han som [[hofjunker]] hos [[hertug]] [[Christoffer af Württemberg]], der havde gjort ham [[væragtig]]. [[1558]] kom han tilbage til Danmark og tog straks tjeneste som hofjunker. Han deltog med hæder både i [[Ditmarskertoget]], hvor han fik sit højre øje beskadiget, og som [[fændrik]] ved den jyske fane i [[Den Nordiske Syvårskrig]], hvor han både var med ved [[Halmstad]]s forsvar og i [[Slaget ved Svarterå|Svarteråslaget]]. Forøvrigt havde han og hans to i en yngre alder afdøde brødre et stort lov på sig for deres mod, og samtiden sagde om dem, at ''"hvor Thomas, Mogens og Strange lode sig drive ud, der skulde ikke [[Fanden]] selv komme ind"''.
Historie